Le ge New Marabasetata e ne e tserwe jaaka bodulo jwa nakwana ba tsa masole ba ne ba fa badiredi ba bona tetla ya go ka ikagela matlo a ditena. Se se ile sa tlhola go agiwa ga meago ya le ruri jaaka dikolo le dikereke.  Kansele e ntshwa ya Teropo e ile ya thlongwa ka 1902 ebile go ne go amogetswe gore badudi ba New Marabaestata ba tla hudusetswa go mangwe a makeishene a mo lenaaneng. Ka 1903 New Marabasetata  e ne e godile e na le distene tse 412 ge Old Marabastad yona e sa na le tse 67. Yona le lekeishene la Cape Location, le le neng le le ntlheng ya borwa ba Asiatic Bazaar, e ne e wela ka fa tlase ga molao-puso ya Kansele ya Motsesetoropo ya ngwaga o o. Bothata bjo bogolo e ne e le kabelano ya metsi mme se se ile sa tsewa tsia ka mo morage ga ntwa. Ka ntlha ya go tshaba malwetsi didiba tse tsotlhe di ile tsa thibiwa/tswalelwa ka nako ya ntswa, mme thepe e le nngwe ya emela tlhagiso yotlhe ya metsi. New Marabasetata yona e ne e se na didiba goba dithepe. Go ne go na le maiteko a go lokisa se ka 1903 ka go abelana ka dithepe tse dintshi,  e fela palo e e ne e sa lekana.